CELEX: 
Language: et
Date: 2008-10-30 00:00:00
Title: 2008/805/EÜ: Nõukogu otsus, 15. juuli 2008 , ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu allakirjutamise ja esialgse kohaldamise kohta#Majanduspartnerlusleping ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel

Tähtis õiguslik teade

|

32008D0805

2008/805/EÜ: Nõukogu otsus, 15. juuli 2008 , ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu allakirjutamise ja esialgse kohaldamise kohta  

Euroopa Liidu Teataja L 289 , 30/10/2008 Lk 0001 - 0002

		Nõukogu otsus,15. juuli 2008,ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu allakirjutamise ja esialgse kohaldamise kohta(2008/805/EÜ)EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 57 lõiget 2, artiklit 71, artikli 80 lõiget 2, artikli 133 lõikeid 1, 5 ja 6 ning artiklit 181 koostoimes artikli 300 lõike 2 esimese lõigu esimese lausega,võttes arvesse komisjoni ettepanekutning arvestades järgmist:(1) Nõukogu volitas 12. juunil 2002 komisjoni alustama läbirääkimisi AKV riikidega sõlmitavate majanduspartnerluslepingute üle.(2) Need läbirääkimised viidi lõpule ja ühelt poolt CARIFORUMi riikide (kuhu kuuluvad Antigua ja Barbuda, Bahama Ühendus, Barbados, Belize, Dominica Ühendus, Dominikaani Vabariik, Grenada, Guyana Vabariik, Haiti Vabariik, Jamaica, Saint Kitts ja Nevis, Saint Lucia, Saint Vincent ja Grenadiinid, Suriname Vabariik ning Trinidadi ja Tobago Vabariik) ning teiselt poolt Euroopa Ühenduse ja selle liikmesriikide vaheline majanduspartnerlusleping (edaspidi "leping") parafeeriti 16. detsembril 2007.(3) Lepingu artikli 243 lõike 4 kohaselt on lepingu teatavaid osasid kohaldatud nõukogu 20. detsembri 2007. aasta määruse (EÜ) nr 1528/2007 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus) [1] alusel.(4) Lepingu artikli 243 lõikega 3 nähakse ette selle lepingu ajutine kohaldamine kuni selle jõustumiseni.(5) Lepingule tuleks ühenduse nimel alla kirjutada ja seda tuleks ühenduse pädevusse jäävas osas ajutiselt kohaldada, eeldusel et see sõlmitakse hilisemal kuupäeval.(6) Leping ei mõjuta Euroopa Liidu liikmesriikide investorite õigusi saada kasu investeeringuid käsitlevas mis tahes lepingus, milles lepinguosalisteks on mõni liikmesriik ja CARIFORUMi riik, sätestatud soodsamast režiimist. Liikmesriigid võivad säilitada ja sõlmida selliseid lepinguid, tingimusel et need lepingud on vastavuses ühenduse õigusaktidega,ON TEINUD JÄRGMISE OTSUSE:Artikkel 1Käesolevaga kiidetakse ühenduse nimel heaks ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu allakirjutamine, eeldusel et kõnealune leping sõlmitakse.Lepingu tekst on lisatud käesolevale otsusele.Artikkel 21. Ühenduse seisukoha CARIFORUMi-EÜ ühisnõukogus ja CARIFORUMi-EÜ kaubandus- ja arengukomitees määrab kooskõlas vastavate asutamislepingu sätetega komisjoni ettepaneku põhjal kindlaks nõukogu.2. Lepingu artikli 228 lõike 4 kohaldamisel on nõukogu eesistuja ja komisjoni liige koos CARIFORUMi-EÜ ühisnõukogu eesistujaks, kui on ühenduse eesistumise kord, ning nad esitavad kooskõlas asutamislepinguga ühenduse seisukoha. Lepingu artikli 230 lõike 2 kohaldamisel on komisjoni esindaja CARIFORUMi-EÜ kaubandus- ja arengukomitee eesistujaks, kui on ühenduse eesistumise kord, ning ta esitab ühenduse seisukoha.Artikkel 3Nõukogu eesistujal on õigus määrata isik(ud), kes on volitatud Euroopa Ühenduse nimel lepingule alla kirjutama, eeldusel et see sõlmitakse.Artikkel 4Ühenduse pädevusse jäävas osas kohaldatakse lepingut ajutiselt, nagu on ette nähtud artikli 243 lõikes 3, kuni selle sõlmimiseks vajalike menetluste lõpuleviimiseni. Komisjon avaldab teatise, milles antakse teada lepingu ajutise kohaldamise alguskuupäev.Brüssel, 15. juuli 2008Nõukogu nimeleesistujaM. Barnier[1] ELT L 348, 31.12.2007, lk 1.--------------------------------------------------